Nafarroako Parlamentuko Mahaiak, 2020ko abuztuaren 17an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Yolanda Ibáñez Pérez andreak aurkezturiko galdera, jakiteko ea zer egoeratan dauden inbertsio finantzarioki jasangarriak bukatu ez zituzten udalak.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2020ko abuztuaren 17an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma talde parlamentarioari atxikia dagoen Yolanda Ibáñez Pérez andreak, Legebiltzarraren Erregelamenduan ezarritakoaren babesean, galdera hau aurkezten du, idatziz erantzun dakion.

Zer egoeratan geratu diren 2019ko abenduaren 31n inbertsio finantzarioki jasangarriak bukatuak ez zituzten udalak (esaterako, Martzilla, Alesbes eta Cabanillas)

Iruñean, 2020ko abuztuaren 12an

Foru parlamentaria: Yolanda Ibáñez Pérez